ভিলিয়াম শ্রইফ
ভিলিয়াম শ্রইফ (চেক: Viliam Schrojf; ২ আগস্ট ১৯৩১ – ১ সেপ্টেম্বর ২০০৭) একজন চেকোস্লোভাক পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় স্লোভান ব্রাতিস্লাভ এবং চেকোস্লোভাকিয়া জাতীয় দলের হয়ে গোলরক্ষক হিসেবে খেলেছিলেন। শ্রইফ ১৯৫৩ সালে চেকোস্লোভাকিয়ার হয়ে আন্তর্জাতিক পর্যায়ে অভিষেক করেছিলেন; চেকোস্লোভাকিয়ার জার্সি গায়ে ১৯৬৫ পর্যন্ত তিনি সর্বমোট ৩৯ ম্যাচে অংশগ্রহণ করেছিলেন। তিনি চেকোস্লোভাকিয়ার হয়ে সর্বমোট তিনটি ফিফা বিশ্বকাপ (১৯৫৪, ১৯৫৮ এবং ১৯৬২) এবং সর্বমোট একটি উয়েফা ইউরোপীয় চ্যাম্পিয়নশিপে (১৯৬০) অংশগ্রহণ করেছিলেন, যার মধ্যে ১৯৬২ তিনি ফিফা বিশ্বকাপে রানার-আপ হয়েছিলেন।